Številka: 35409-27/2024-2570-2

Datum: 6. 3. 2024

Ministrstvo za okolje, podnebje in energijo izdaja na podlagi 123. člena Zakon o urejanju prostora (Uradni list RS, št. [199/21](http://www.uradni-list.si/1/objava.jsp?sop=2021-01-3971), [18/23](http://www.uradni-list.si/1/objava.jsp?sop=2023-01-0348) – ZDU-1O, [78/23](http://www.uradni-list.si/1/objava.jsp?sop=2023-01-2478) – ZUNPEOVE in [95/23](http://www.uradni-list.si/1/objava.jsp?sop=2023-01-2670) – ZIUOPZP) v zadevi ugotavljanja sprejemljivosti vplivov izvedbe plana na okolje za plan Občinski podrobni prostorski načrt (OPPN) za del območja severno od Istrske ulice v Mestni občini Maribor, pripravljavki plana Mestni občini Maribor, Ulica heroja Staneta 1, 2000 Maribor, naslednje

# Mnenje

1. Vplivi plana na okolje, ugotovljeni v postopku celovite presoje vplivov na okolje, za plan Občinski podrobni prostorski načrt (OPPN) za del območja severno od Istrske ulice v Mestni občini Maribor, so sprejemljivi ob upoštevanju omilitvenih ukrepov, ki so določeni v predlogu Odloka o občinskem podrobnem prostorskem načrtu za območje severno od Istrske ulice v Mestni občini Maribor, v poglavjih VI. – VIII. izdelovalca Urbis d. o. o., februar 2024.
2. V tem postopku ni bilo stroškov.

# Obrazložitev

I

Stranka, Mestna občina Maribor, je vložila vlogo št. 3503-4/2023-77, z datumom 19. 2. 2024, na Ministrstvo za okolje, podnebje in energijo (v nadaljnjem besedilu Ministrstvo) in zaprosila za izdajo odločbe o sprejemljivosti vplivov izvedbe plana Občinski podrobni prostorski načrt (OPPN) za del območja severno od Istrske ulice v Mestni občini Maribor, na okolje. Mestna občina Maribor vodi postopek priprave in sprejetja omenjenega plana po določilih Zakona o urejanju prostora ZUreP-3.

Vlogi je bilo priloženo in tekom postopka pridobljeno naslednje gradivo, ki je bilo podlaga za odločanje:

* Vloga št. 3503-4/2023-77, 19. 2. 2024, Mestna občina Maribor,
* Pooblastilo št. 10001-30/2017-5, 12. 11. 2021, Mestna občina Maribor,
* Javno naznanilo št. 3503-4/2023-28, 1. 12. 2023, Mestna občina Maribor,
* Predlog OPPN za območje severno od Istrske ulice v MO Maribor št. 2023/OPPN-006, februar 2024, Urbis d. o. o.,
* Mnenje Ministrstva za kulturo št. 35012-85/2023-3340-14, 4. 12. 2023,
* Mnenje Ministrstva za kmetijstvo, gozdarstvo in prehrano št. 3401-4/2007/121, 3. 10. 2023,
* Mnenje Zavoda RS za varstvo narave št. 3563-0405/2023-2, 11. 9. 2023,
* Mnenje Zavoda RS za varstvo narave št. 3563-0229/2023-2, 22. 5. 2023,
* Mnenje Direkcije RS za vode št. 35024-223/2023-6, 29. 8. 2023,
* Mnenje Ministrstva za kmetijstvo, gozdarstvo in prehrano št. 3504-49/2023/2, 28. 8. 2023,
* Mnenje Ministrstva za zdravje št. 354-93/2023-10, 18. 9. 2023 in mnenje Nacionalnega laboratorija za zdravje, okolje in hrano št. 2940-09/1649-23/NP-4523157, 18. 9. 2023.

II

Ministrstvo je dne 4. 12. 2023 z mnenjem št. 35409-204/2023-2570-16 potrdilo ustreznost Okoljskega poročila za OPPN za območje severno od Istrske ulice v Mestni občini Maribor (izdelala Lučka, okoljske in prostorske študije, Vanja Šendlinger s. p., Vrbljene 21, 1292 Ig pri Ljubljani, št. projekta OP-17/23, avgust 2023) in stranki sporočilo, da je primerno za javno razgrnitev.

Pripravljavec plana je gradivo javno razgrnil v času 20. 12. 2023 do vključno 29. 1. 2024. Javna obravnava je bila opravljena dne 17. 1. 2024 v prostorih Mestne četrti Pobrežje, Kosovelova 11, 2000 Maribor.

III

Po določilu 123. člena ZUreP-3 občina, po objavi predloga plana in predloga okoljskega poročila, pozove ministrstvo, pristojno za celovito presojo vplivov na okolje, naj v 45 dneh ugotovi, ali so vplivi izvedbe predloga plana na okolje sprejemljivi. Ministrstvo, pristojno za celovito presojo vplivov na okolje, pri tem, kot posvetovanje z organi, ki jih zadevajo okoljski vplivi, upošteva tudi mnenja nosilcev urejanja prostora tistih državnih nosilcev urejanja prostora, ki sodelujejo pri celoviti presoji vplivov na okolje.

Ministrstvo je prejelo mnenja naslednjih nosilcev urejanja prostora in organizacij, ki sodelujejo v postopku celovite presoje vplivov na okolje: Ministrstva za zdravje z mnenjem Nacionalnega laboratorija za zdravje, okolje in hrano, Ministrstva za kmetijstvo, gozdarstvo in prehrano s področja kmetijstva in področja gozdarstva ter lovstva, Direkcije RS za vode, Zavoda RS za varstvo narave in Ministrstva za kulturo.

Ministrstvo za kulturo je v mnenju št. 35012-85/2023-3340-14, 4. 12. 2023 zapisalo, da so vplivi izvedbe plana na kulturno dediščino sprejemljivi.

Ministrstvo za zdravje je izdalo mnenje št. 354-93/2023-10, 18. 9. 2023 v katerem soglašajo z mnenjem Nacionalnega laboratorija za zdravje, okolje in hrano št. 2940-09/1649-23/NP-4523157, 18. 9. 2023. V tem mnenju NLZOH ocenjuje, da je plan s stališča njihove pristojnosti varovanja zdravja ljudi pred vplivi iz okolja, sprejemljiv.

Ministrstvo za kmetijstvo, gozdarstvo in prehrano, Direktorat za kmetijstvo, je v mnenju št. 3504-49/2023/2 z dne 28. 8. 2023 zapisalo, da predlagana prostorska ureditev ne posega na območje kmetijskih zemljišč, zato se do predlaganih ureditev ne opredeljujejo.

Zavod RS za varstvo narave je v mnenju št. 3563-0405/2023-2, 11. 9. 2023 zapisal, da so izdali mnenje št. 3563-0229/2023-2 z dne 22. 5. 2023 v katerem ocenjujejo, da okoljske presoje sprejemljivosti vplivov izvedbe plana v naravo na varovana območja ni treba izvesti.

Direkcija RS za vode je v mnenju št. 35024-223/2023-6, 29. 8. 2023, zapisala, da so vplivi izvedbe OPPN na okolje, z vidika upravljanja z vodami, sprejemljivi.

Iz mnenja Ministrstva za kmetijstvo, gozdarstvo in prehrano št. 3401-4/2007/121, 3. 10. 2023, izhaja, da izvedba predmetnega OPPN ne bo imela vpliva na evidentirane funkcije okoliških gozdov in na življenjski prostor divjadi.

IV

Po pregledu celotnega gradiva in na podlagi prejetih pozitivnih mnenj, ministrstvo meni, da so vplivi izvedbe plana Občinski podrobni prostorski načrt (OPPN) za del območja severno od Istrske ulice v Mestni občini Maribor, sprejemljivi.

Skladno s šestim odstavkom 22. člena Uredbe o okoljskem poročilu in podrobnejšem postopku celovite presoje vplivov izvedbe planov na okolje (Uradni list RS, št. 73/05) morajo biti v dokumentu o potrditvi plana navedeni tudi omilitveni ukrepi, s katerimi se odpravljajo pričakovani bistveni ali uničujoči vplivi, merila in pogoji, ki morajo biti izpolnjeni, da se plan lahko izvede ter načini spremljanja izvajanja plana.

Ukrepi za varovanje okolja pred nesrečami, varovanje naravnih virov in ohranjanje narave, varovanje kulture, varovanja zdravja ljudi, so vključeni v predlog plana, v Odlok o občinskem podrobnem prostorskem načrtu (OPPN) za območje severno od Istrske ulice v Mestni občini Maribor, izdelovalca Urbis d. o. o., št. projekta 2023/OPPN-006, februar 2024.

Postopek vodil:

Jernej Per dr. Tanja Pucelj Vidović

podsekretar vodja Sektorja za okoljske presoje

Vročiti:

* Mestna občina Maribor, mestna.obcina@maribor.si

V vednost:

* Ministrstvo za kulturo, Direktorat za kulturno dediščino, gp.mk@gov.si
* Ministrstvo za zdravje, Direktorat za javno zdravje, gp.mz@gov.si
* Direkcija RS za vode, gp.drsv@gov.si
* Ministrstvo za kmetijstvo, gozdarstvo in prehrano, gp.mkgp@gov.si
* Zavod RS za varstvo narave, zrsvn.oemb@zrsvn.si